
"Ástagön qur. 


Þegar gríma glóstirnd felur 
grund og strauma marar-flóðs, 
neistann fjörs og ástir elur 
unaðsleiðsla hals og fljóðs; 
enginn blær er enn þá vakinn, 
ylvolgt hvílist hauðrið sveitt, 
brjóstin hefir nóttin nakin, 

nú er blóð í æðum heitt; 
húmið seiðir, 

svarta breiðir 

sólarlausa arma' í kring; 

sezt er njóla 

„á stjörnu-stóla, 

Stefnir ást á munar-þing. 

Hér á samleið hold og andi, 
hálsar vefjast arma-bandi. 

Þá um aftna' er Amor kátur, 
æska' að gleði-boði fer, 

rennur út Í rökrið hlátur, 
rósilm ber í skauti sér; 

þögul rödd með blóðsins boða 
berst í gegn um hjartað fljótt, 
hár sitt yfir hörundsroða 
heitra kinna breiðir nótt; 

en stundir líða 

ljúfra tíða, 

lít'r upp mánans hyrnan bleik; 
það fer að daga 

og þrjóta saga, 

þátta-skifti verða í leik. 

Upp á makkann marar-strauma 
morgunn leggur rauða tauma. 


"Hstavísar. 


LR 
Hádags anda eygló skín 
yfir land hug-drauma: 
Freyjan banda bíður mín 
blíð fyr handan strauma. 


"98. 


82. 


á 


Að horfa! á loftsins lampana, 
sem lýstu himininn, 

og gulu tunglskins-glampana, 
sem gyltu lokkinn þinn, 

og trjánna krónur kvikandi 
og kossarjóða vör, 

við. kul í blöðum blikandi 
og blæsins þyt í stör, — 


Það hafði“ eg kært í húmgóðum 


og hreinloftuðum skóg, Ni 
Í runna-fylsnum rúmgóðum, | 
þars rökrið tjöldum sló. dl: 
Og komdu aftur út í lund: R 


þar enn þá máninn skín. 
Og sé þér einhver sút í lund, 
hann silfrar tárin þín. 

Og við skulum sitja“ á sama stað 
þars sátum fyr á tíð; 

það getur orðið gaman að 

þar grafa upp um síð 

þá liðnu tíð, hvern kífsins kross 
með kvíðans svala vos, 

og líka margan lífsins koss 


og ljúfra vona bros. 


TTT. 
Nú hafa lengst in ljósu kvöld; 
hve loftið er nú tært! 
Við daggar-úðans spegil-spjöld 
sig speglar tunglið skært, 
og aftankyrðin er svo blíð 
og ekkert hreyfir sig. 
Æ, ástmey kær, hér einn ég bíð 
og er að hugsa' um þig. 


Og hér í þessum þögla reit, 
í þessum kyrra skóg, 

mig hrífur löngun logaheit, 
svo ljúf, en harmsár þó. 


Með hrausta, trausta hjartað þitt 


og heilsuroða' á kinn 
æ, kom þú, ástar-yndið mitt, 
í opinn faðminn minn! 

Bofðu, kæra, sætt og rótt. 
Sofðu, kæra, sætt og rótt, 
sofðu vært uns dagur skín, 
þótt steypiregn og niða-nótt 


nái“ að verða hvílan mín. 
783. 


Sífaka. 


Þá sogast ég burtu af sælífsins strönd, 
það sér eigi neinn, hvar ég var, 
því hver sér þess merki við hafdjúpsins rönd 
þó hrynji eitt sandkorn í mar? 

'83 


Iandqæði. 

Hér andleg búsæld mælt er feiti fólk, 

þá frelsis-kenning skellur hátt í gómi. 

Þó undrar oss, hve mannelskunnar mjólk 

er makalaust þunn og kristindómsins rjómi. 
"92 

Ójaldþrota. 
Sorgmætt drúpir, sér brögð engin, 
sálar-ráðhúsið; 
auðlegð mannsins öll er gengin 


út á náðhúsið. 
'93 


Ryrkju-svefn. 
Seinmæltur klerkur með sönglandi róm 
Í svæfandi mælginnar helgidóm 
þar tvísté í draumi og dofa,; 
svefnhöfgi féll yfir söfnuðinn: 
svefnlyf í ræðunni tók hann inn, 


geispaði' og svo fór að sofa. 
"93 


Gleymdu mér ei! 


„Gleymdu-mér-ei“ heitir fjóla fríð 
í fagurbláum hjúpi, 
„gleymdu mér ei“ hljóma orðin blíð, 


sem óma frá hjartans djúpi. 
'88, 

Kvöld. 
Fult er þetta þýða kvöld 
þrá og harmi sárum. 
Glampar tungl sém skygðum skjöld 
skjóti haf úr bárum. 


'88. 
Hlaka. 
Kalt er loft og kulda-ský 
kolgrátt bjálfan skekur, 
tunglið eirrautt út úr því 
annað hornið rekur. 
"97. 


Ferðaljóð. 


Af stað skal þá halda sem hraðast. 
því hjólið á stálteinum gnýr 

og vagninn fer æðandi áfram, 

svo ymja við skógar og brýr. 

Af stað er ég kominn. Mig stöðvar 

ei stormur né dynjandi regn. " 
Til vesturs svo óðfluga áfram 

um auðnir og skóga í gegn. 


Með storminum þrumugnýr þungur 
sér þrengir um náttmyrkrið svart; 
hver eldingin aðra þá faðmar, 
þ svo alt verður skínandi bjart. 


En eld látið blossa og brenna 
und blágufu ólgandi hyl, 

og herðið ferð hjólanna, drengir, 
til hennar því komast ég vil. 


Og vefja míns hjarta-lífs hjartað 
til hvíldar í faðmi mér rótt; 
ég veit, að því eldingar ógna 
og aldimm og svaðaleg nótt. ; 
'83. 


Nú sé ég það andlit ekki hér, 

sem áður á kvöldunum brosti við mér 
í þessum gamla glugga. 

Í sálu mér myndin þess sífelt þó er, 

ég sé hana jafnan, hvert sem ég fer, 
í skini jafnt og skugga. 
'88. 


Einsfæðinas-huqgun. M . 
Þá yfir mig molduga ábreiðan legst NN d 
og alþekur rúmið mitt kalda, 
ég lengur þá eigi í lífinu hrekst, 
en lúri um aldir alda. 


'88. 


a A — 


a 


Söknuður. 


Gleðisnauð mig grípur stund 
gegn um nauða-húmið, 
harmur rauða heggur und, 
horfi' eg á auða rúmið! 
'83. 


Úr ljóðum Deine's. 


Við sólu bárur blika 

sem beri gullinn hjúp. 

Mér dauðum síðast sökkvið 
Í sævar blákalt djúp. 


Því elskað hef ég æginn. 
Hans úðasvala hvel 
míns hjarta sviðann sefar, 
oss samdi mæta-vel. 


I:oan. 
(Eftir Heine.) 
Sær er lygn og sjóinn allan 
sólin gyllir spegilsléttan, 
yfir ljóssins lýsigullið 
leggur kjölur smaragð-raðir. 


Við stýrið lóss í sælu svefna 
sefur á grúfu vært og hrýtur, 
en við mastrið sveinn einn situr, 
seglið er hann við að gera. 


'95 

Undir svita' og óhreinindum 

eru kinnar fagurrjóðar; 

titra varir, hrygðin hjartans 
horfir úr fögrum, stórum augum. 


Skipherran hjá honum stendur, 
heyrist bölf og formælingar. 
„Pokka-piltur! þjófur ertu, 

þú hefir stolið síldum frá mér,“ 


Sær er lygn. Úr gyltum græði 
sægist fiskkóð eitt og læðist, 
vermir haus Í vörmum geislum, 
vaggar sér og difar uggum. 


En úr lofti“ of miði márinn 
miðar og á það svífur niður, 
og með bráð, sem hremt hann hefir, 
hverfur sjón í loftsins blámann. 
'95. 


Etir Ibsen. 


Annaðhvort lífsins veizlu við 
þú verða hlýtur að gesta sið, 

eða mæna augum bara 

inn um lýstan glugga' á sal, 
úti þar við súld og sval, 

ef vogarðu' ekki inn að fara. 


Ti 8. 8 


Þá hold þitt límist hels við sæng 
og harma-víma' er gengin, 
á stirndrar grímu stjörnu-væng 


þig stöðvar tími enginn. 
'82. 


Tteirflaqaborgin. 


Þau stássa sig strætin og torgin, 
það stöðvar sig pollur við poll. 
Hve ljómandi“ er leirflagaborgin 
og loftgóð og sjúklingum holl! 


Og for-eðju dökkgráir dreglar 
svo dæmalaust vel fara hér, 

og árdagsins ásjónu speglar 
Ið óhreina regnpolla-gler. 


Það er svo sem borg, sem vér byggjum ! 
Og blessað sé. alt hennar ráð 
með grunnskektum hygginda hyggjum 


og hallranga umbóta-dáð. 
"95. 


Hmjaðrarinn. 


Á sérhverjum degi hann sætindi býður 


og setur sig við hverja einustu gætt ii 
svo tallipur, mjúkur og makalaust blíður tf 
með málfærið alt saman hunangssætt. j 
'97. Bi 

{ 

ÞR 

Týjársajal. #l. 


Það blés nokkuð kalt yfir klaka og snjó 
við komuna ársins ins nýja, 

og sár-döprum glömpum á svell-gljána sló 
frá sólinni í drunganum skýja. 

Og stormnepjan kembdi þá snjóskýin ein, 
og snjóhára drýgði hún losið; 
hún rann yfir skaflana, rak svo upp vein 
við rúðugler hélað og frosið. 


Mér var þá í hjarta! önnur vetrarköld tíð 
með vægðarlaust frost sitt og dauðann, 
og draumrósir háðu sitt dauðlega stríð 
og duttu' oná hjarngaddinn auðan. 


Með viðkvæmni horfði“ eg á rósanna röð, 
sem ræktað og geymt hafði eg hjá mér, 
og kvaddi svo öll þeirra bliknuðu blöð, 
sem bárust í storminum frá mér. 


„Og farið þið“, sagði“ eg. — Svo fer það 
loks alt, 

þá frostkuldinn nær blöðum rósa; 

það er hér á jörðunni allvíða kalt 

og ýmsu svo hætt við að frjósa. 


En þegar ég hugdapur hugleiddi það 

með hug fylltan skuggsælum myndum, 
þá kom hún sem geisli við bláloftsins bað, 
sem blikar á langfjærstu tindum. 


Hún kom mér í sálu með söng og með þor 
og svölun í þverrandi tári, 

með sætleik og ilm og með sálarheims vor, 
og sólgeisla-blómstur í hári. 


Hún leiddi fram sól undan blájökla-brík, 
er brendi sig inn í mig þreytan, 

svo kysti hún mig mjúkleg og miskunnar-rík 
með munninn af kossunum heitan. 


Þá færðist mér allmikill ylur í blóð 

frá æskunnar brosandi dögum; 

svo söng hún mér ástvarmt og ljómandi ljóð 
úr lifandi hjartnanna slögum. 


Í hug mínum bjart varð og breyting svo 
snögg; 
á burtu fór vetur með klaka, 
og þangað kom tjóð og svo rök sem af dögg 
hver rósin mín aftur til baka. 
'96. 


Tllærið. 


Leiðinlegt þurmetið þykir við sjó 
þeim sem að berja til stranda; 
formenn og hásetar finna hér þó 

fiskinn í kverkurn sér standa; 
| illærið sveik þá um alt saman smérið, 
sem ætlað var piltum í guðsorða-verið. 
'96. 


| Fangar. 


Þeir eru þungum, þykkum voðum faldir 
með þögn og myrkur fyrir höfðalag, 
og bíða dóms í ærið margar aldir 

með undra ró sem þennan dag Í dag. 


| Og ei þeir kvíða yztum myrkra geimi 
| og ekkert truflar þeirra varðhalds-ró; 
og enginn flaug frá helvíti né heimi 

í hvíldarsæla fangahjartað smó. 


En sannarlega syndguðu þeir allir — 
og syndararnir dæmast, kent er 08s. 
Þeir trúðu, þessir, — bygðu helgar hallir 
og helgra manna báru ok og kross. 


Nú er þeim sjálfum sama um það bæði, 
hvort syndin þeirra týnd er eða geymd; 

þeir hafa alla hvíld og ró og næði 
og hegningin er löngu, löngu gleymd. 


Og eigi hastar. — Hinsta lúður-hljóminn 
að heyri þeir, það getur dregist enn; 
og hann er lengi, dómarinn, með dóminn, 
sem dæmir alla þessa sakamenn. 

"95. 


Þrumuskúr. 
Í þrumu-guðsins sal er svall 
og svakalegur glaumur ymur, 
og eins og voldugt vatnafall 
hans veigastraumur djúpur glymur, 
þar skellihlægja skruggu-tröll, 
svo skín í hvoft með rauðum logum; 
þau gretta sig og yglast öll 
með andardráttar þungum sogum. 


Það sinnir enginn svefni' í nótt 
í svörtum næturdrunga lundi, 
og vöðvar stælast þrungnir þrótt 
á þessum hrikalega fundi. 

Í skruggu örmum skemtir sér 
hver skýjaflóki margoft kystur — 
og kossinn heitur ætíð er 

hjá eldingunni, stormsins systur. 


Við staupa-unnir sterkar legst 

í storma jötun geysi-bræði; 

og hrafnsvört brún í hnykla dregst 
og harkið snýst í grimdar-æði; 

og húmið fyllir heiftar-drun, 

„svo hauður titrar undir fæti, 

það er sem fjölda fjalla hrun 

þá falla" um jötna borð og sæti. 


Þar efra gefst þeim gaman kalt 
og glóðarauga' af þrumu-hnúa, 
og mjöðin hellist út um alt 
og o'n á skrælda jarðarbúa. 
Já, þetta' er, svei mér, þéttings- „túr“, 
en þunt er vín í uppheims-skálum: 
Ei orkar þessi þróttar-skúr 
að þvo burt gauf úr mollu-sálum. 
"94. 

Frostið. 


Það klípur sárt, þess hvítna fingra-för 

og fast Í grund það svella iljum spyrnir, 

með dauðans augu' og drauga-bros á vör 

í dapri tunglsskins-glætu á það stirnir. 
'94., 


Týjárs-ðsk. 
Nýjárið færi þér nýjar gjafir lífs, 
Nýjárssólin reki burt húmskugga kífs, 
innan húsveggja þinna sé hamingju-ró, 
í hjarta þínu mannelsku ríkidæmi nóg. 
"92 

Bhelley. 


{Shelley (f. 1792, 1822) var fríhyggjandi og ið 
ágætasta skáld.  Byskupar og klerkavald kyrkj- 
unnar ofsóttu hann á allar lundir fyrir „trúleysi“ 
hans; hann var enda sviftur forráðum yfir börn- 
um sínum — alt fyrir sakir „vantrúar“ sinnar. 
Hann dvaldi úr því lengst af í Ítalíu og drukn- 
aði þar á seglbáti, sem hvolfdi undir honum, 
ásamt tveim mönnum, sem með honum vóru. 
Hálfum mánuði síðar rak lík hans af sjó; en öll 
sjórekin lík skyldi þá brenna eftir landslögum 
þar. Annaðist Byron lávarður, vinur hans, um 
líkbrensluna og lét síðan greftra ösku hans í 
grafreit mótmælenda í Rómi. — Landar hans, 
sem ofsóttu hann og fyrirlitu skáldskap hans 
meðan hann lifði, hafa nú minning hans í há- 
vegum, og nú er hann talinn meðal frægustu 
skálda á enska tungu). 


Hann undi við mararins fagurblátt flóð 
og freyðandi bárur sem vini. 

Hann silgdi um æginn og orti sín ljóð 
um aftna í mánaljóssskini. 


Og veltandi bárurnar veittu' honum lið — 

þær vóru hans stallsystur löngum. 

Það er eins og heyri menn öldunnar klið 
sog andvarans þyt í hans söngum. 

Hann leið ekki kúgun að kreppa að sér: 
úr köfnunar lofti og böndum 

hann flýði sitt ættland og óvinaher, 

og útlægur dó suðr í löndum. 


Og hafaldan vafði um háls honum arm, 

til hans því bar allgóðan þokka 

hún dóttir hans Ægis með dúnmjúkan 
barm 

og drifhvíta brimfroðu-lokka. 


Þá snarkaði blossi, og báran á sjó - 
við brimþvegin sandrifin dundi, 

og særinn með eldinum útför hans bjó, 
en útrænan kvað við og stundi. 


Hans fagurt og hárbeitt var hugsana-stál — 
og hver getur bent til hans stranda 
á hvellari hörpu, á hvassara mál 
og hærri og sviffrárri anda? 
if 


fs Ee 


A an 


= 


I 


A Í — 


Dauðans lætur drunga varpa 
djúp á raddaslög 
klakastrengjuð hríðar-harpa, 
heljar-bylja lög. 


II. 
Þoku-svækju súldið kalt 
sudda-brækju myndar flóa; 
það er að flækjast út um alt, 
ár og læki, sund og skóga. 


Titra' í gjósti gugnuð strá, 
grænkan ófst í héluborðum, 
Kári hóstar hryglu frá 

hríðar-brjósti sínu á norðan. 


Næðir svalt með herþings-hag 
hríðin kalt um svæðið auða, 
hylur. alt ið hvíta lag, 

hrímsins saltið, blómann rauða. 

Lagðra ósa tárhreint traf 

tjaldar ljósu“ um úlf og refinn; 
hverfa rósir hlýrum af, 
hvítna' og frjósa mögru nefin. 


Stormur flýtir fannaburð, 
í freðnum þýtur hrofum tómum 
frostið ýtir inn með hurð 


, 
/ 


alveg hvítum hélugómum. 


Kuldinn bugar kvalda dáð, 
kreystir hugann grimdar-veður; 
sérhvers dugur, sem á ráð, 
Í sínar smugur allar treður. 


Fæstir kjósa' á Kklakans urð 


kærleiks rós að fleygja' í bylinn: 


menn við frjósa felda hurð 
fyrir ljós og bjargar ylinn. 


a 


'Q6, 

Eldur í sinu. 


Nú steðja fram eldar sem stóðhross um teig 
í stanzlausum hópum með fælninnar geig, 
og lokkar í blysfögsum lýsa. 

Í tamningu bál-jóar bregða á leik 

um bliknaða sinuna' og skrælnaða eik 

og hnarreistir hneggja og frísa. 


Og birnir sig hafa og refir á ról 

og reka upp ámáttar skræki og gól 
með hræðsluna titrandi í taugum. 

En Kári, hann situr Í söðlinum vel 

og svart stígur jóryk á himnanna hvel, 
svo sólinni sortnar fyr augum. 


Og nótt er þá komin. — En Máni ei má 
í mökkvanum jóreykjar handaskil sjá, 
hann sér eigi', að sólin er hnigin. 

En heyr þú mig, þarna Í klemmunni karl! 
Hví klifrarðu' ei þarna' upp á skýjanna stall? 
.— Hans Jakobs er jafn-hár sá stiginn. 


Og komdu' út úr mökkvanum, karltetrið 
mitt, 

með kínverska, gulbleika andlitið þitt, 

því sólin í sæ er nú hnigin. 

Hvort hræðist þú eldinn? Ið blossandi bál, 
það brennir hér grasið, en einskis manns 
Sál, 


og rauðmálar rólegu skýin. 


Þótt sjáir þú ofan í eldsglóð og reyk, 

þá er það ei Víti, nei, langt frá, en bleik 

það haust-stráin oru, sem stikna, 

og hingað og þangað grá skóganna skegg, 
sem skefur in snarpheita, vindbrýnda egg 

á hausti, þá bjarkirnar blikna. 


Það segir, það vitra og vellærða fólk, 
sem vizkunnar nærist á brjóstamjólk, 
það gamla' og það fúna' eigi? að falla; 


en Vizkan þess eldist og verður að reyk, i 
því von bráðar kviknar í feyskinni eik, í 
! 

og svo logar sinuna alla. j 

Grafreifs-visur. 
Hér þéttist bygðin dag frá degi 
og drjúg er lestaferð um vegi; 
hér hrúukkar varla sléttan slétt. 

Hér byggja lýðir lága sali; 
hvers land er mælt í feta-tali 
um þennan gráa grundar-blett. 


Það feigðar-auðnar umgirt svæði 
er eyðilegt í heljar-næði 

með orma' og fúin lík í leir, 

með dauða-mörk og moldar-hrúgur 
og Margar sundur troðnar þúfur, 
sem enginn hirðir um neitt meir. 


Og hér er ætíð hátta tími — 
því hér er dauðra nátta-tími, 
og væran sofa virðar þeir. 

Þó himingeimsins hvolfið rofni 
og höf og jarðar-löndin klofni, 
þeir vakna aldrei, aldrei meir. 


Þeim rennur aldrei röðull fagur, 
þeim rís ei nokkurs tíma dagur, 
er lífgi þá með lífsins þrótt. 
Þeir sofa fast um allar aldir, 
hér eru þeirra dagar taldir, 

þá geymir auð og eilíf nótt. 


Þeim heldur eyðing ein og húmið 
í örmum fast og grafar-rúmið 
með sín in sterku samhbands-gögn. 

Þar hjúpar sjónir sárlöng blinda 
og Seigir fjötrar tungur binda 
og eyrun fyllir eilíf þögn. 


Þeir sjá ei páska-sólir dansa, 
þeir sjá ei ljóssins geisla-kransa, 
sem loga kring um lífsins brunn. 
Við stóra safnið sannleiks-mynda 
á Sýning naktra beinagrinda 
fer kuldaglott um grafar-munn. 
"94 


Íðaustnóti. 


Haustnótt köld á vængjum hríðar-vinda 

voða-rúnum grefur frera-spjöld. 

Hringar nakta, hlífðarlausa rinda 
haustnótt köld. 


Hátt þín rísa hríðarskýja tjöld, 
hefir norðrið girt með kólgu-linda 
hringinn kring um heljar-vetra völd. 

Kalin lauf í kuldans straumi synda, 

kremja vöðva lífsins hlokkja-fjöld, — 

húm þitt fult er hruni beina-grinda, 
haustnótt köld! 


Gallnams-kaldan. 


Hún berst eins og slúðrið frá manni til manns 
og magnast í blæðinu, heila og taugum; 
hún treður sér inn í hvern einasta skans 
og undur og stórmerki ber þá að augum; 
hún spanar upp alls konar ímynda fans 

g ekur fram gullinu í skínandi haugum, 
g vonirnar fleygjast um flúðir og hjalla 
g fylla með gullinu kyrnur og dalla. 


SJ 


Alt glampar í augum ins gullsjúka manns 
og ginnandi svipmyndir hugann hans lokka, 
og Íerðinni' er heitið til hamingju-lands 

og hugsað um nestið og skóplögg og sokka; 
en það sem að eykur á óróleik hans, | 
það er það, hvað langt reynist þangað að 


brokka, 


öl 


sem meðulin geymast við gullköldu-flogum 
og glitra sem neistar af sindrandi logum. 


Og þegar það fréttist, að þessi“ eða hinn 
eys þrotlausu gulli í makindum sínum, 
þa hoppar þeim ylur á holdþunna kinn, 
sem heima það lesa úr fregnblaða-línum: 
og sóttin þeim elnar þá aftur um sinn, 
Í áttina þó að vér sáreygðir rýnum. 

En verst er, úr garði ei verður nú riðið, 
því veturinn rekur sinn slagbrand í hliðið. 


En þegar að vorsins skín glóeyjar glóð 
á gull þeirra heppnu og bein-grindur hinna, 
em hvítnar og blásnar á helkaldri slóð 


hörnnunga stundirnar ævinnar minna, 
þá skal ekki dvalið, er ljós vermir lóð, 


en lífshappa-þráðinn úr gullinu spinna. 
fil Kiondyke, til Klondyke frá kyrkingu 
nauða, 
til Klondyke skal halda“ uppá líf og dauða. 
"97 

Ferðbúinn. 
Þegar dagur kemur með sitt kveld 
og kulið vegs og dofnast geislar sólar 
og nóttin breiðir yfir alt sinn feld, 
svo alt er jafnskýrt fjöllin, dalir, hólar, 


£ ég kveð þig ást, sem kærleiks pálmann ber 
og kossa heitan roðann tveggja vara; 
við eldinn lífsins ornað hef ég mér, 
Og er svo reiðubúinn til að fara 


og leggja upp á heljar heiðar-veg 

og hengiflug og dauðans gljúfra brautir, 
þars blóðið frýs við frostin geigvænleg 
og fennir yfir kaldar lífsins þrautir. 


En verða kann, þó verði eg úti þar 
sem veðrin dauðans geisa mig í kring um, 
að vorið hlýja, vorið eilífðar, 
mig vefjii og skreyti lífsins blómsturhring- 
um. 
96 

Sjódropi. 
|Kvæði þetta er kveðið þá er höf. var fært glas 
fult af sjó vestan úr Kyrrahafi|. 
Nú skoða eg hér, ægi-breiða baf, 
einn agnar-part af þér svo volduglegu, 
einn Saltan dropa djúpi þínu af, 
sem draup mér hingað langa óravegu. 


Og þessi dropi“ er dropi“ úr æðum þér, 

er dundi“ og svall í þínum ólgu-lindum, 
er hann við strönd í brimi bylti sér 

og brautst þar fram í þínum ógna-myndum. 


Hann lá í þinni þróttarstóru taug, 

í þínum barka' og afarsterku lungum, 
og hjá þér hann þitt bylgju-brjóstið saug 
og bar þitt nafn á allra storma tungum. 


Og þessi dropi er dropi“ af þinni sál, 
sem djúp er þinnar miklu, stóru veru; 
hann skein í þér við sjóðheitt sólar-bál, 
er sunnu Vangar rjóðir að þér snéru. 


Nú hef ég fangað fagra soninn þinn; 
ei fanga-bönd þó gerði eg á hann leggja. 

Þeir létu" 'ann hlaupa! í glersal glæstan inn, 
ég geymi' 'ann innan fjögra krystalls-veggja. 


Og af því ég er alt of fjarri þér, 

en á þó drauma bernsku-sálar minnar, 

með glöðum hug til hans þá sný ég mér, 

því hann er partur veldisdýrðar þinnar. 
"96 


Vorvísur. 


Nú heilsar birta' og blíða 

og blessuð vorsins sól 

með veldis-faðminn víða, 

sem verður geimnum skjól. 

Á hennar ástar-örmum, 

á alls lífs brjóstum vörmum 
menn gleyma höfgum hörmum 
og hjartans norðurpól. 


Í himinblænum hreinum 
um hlíð og vog og nes, 
og uppi á grænum greinum 
ég guðspjall vorsins les 


að 


af röðulfingrum ritað 

og roðageislum litað; 

það fær mér hugmóð hitað 
þars haustsins kylja blés. 


Oft grær á vörmu vori 
margt voða-sár, er hjóst 

í þungu þrauta-spori, 
hvar þreytan áfram dróst. 
Og ást og fjörið fleyga 

er frjálst að taka' og eiga 
þá löngun, ljúfu teiga 

við ljóssins móður-brjóst. 


n stutt er sælu-sumar; 
hver sólrík stund er naum. 
ó eiga allir gumar 

sér einhvern sælu-draum. 
Pá heið er hjartans sunna 
og heitust brosin munna, 
er ljúft að lifa og unna 

á lífsins útfalls-straum. 

Byðra. 


Nóg frjálsræði er þar, og frítt er um völl 
g fallegt mér þykir þar syðra; 

enn þótt þar vanti með öllu þau fjöll 
þars anda sinn bezt er að viðra, 

þá tjóðrar ei viljann neitt vandræða-band, 
og vonina gerir það fleyga, 

sem þar væri! ið dýrlega dásemdar-land, 
sem draumarnir sálnanna eiga. 

Þar beygir ei kúgun; þar frjálslegt er fólk, 

á fótskör það einskis mans krýpur; 

og heilbrigt er land þess, og hunang og 
mjólk 

af hávögsnu stráunum drýpur. 

Og glatt er þar tíðum í búandans bæ 

og brosandi kinnar á drósum 

við akranna breiðan og blaktandi sæ 

og blækysta ilminn af rósum. 


Og hver maður slær þar í framsóknar för 
og forlaga himnarnir blána; 

sér leikur við erfiðið lífskrafta fjör 

í landinu“ ins stjörnótta fána. 

Og starfs-minning sigurljóð syngur við skóg, 
þann sumarsins hátignar-stólinn; 

alt faðmar og blessar í friði og ró 

með frelsinu himinsins sólin. 

Kveldgöngur. 


Við rökurfali ég reika þrátt, 

er ró og kyrð og vorsins nátt 
mig vefur ástar-armi; 

mér finst ég að eins hálfur hér, 
mitt hjarta veit nú hvað það er, 
sem brennur mér í barmi. 


Þá grúfir húm of hlióðri storð, 
ég heyri“ úr fjarlægð vonglöð orð, 
mér heyrist sem hún segi: 

„Þann himin, sem að heiður er, 
ég hefi beðið að hvísla' að þér: 
þér gleymi“ eg um aldur eigi“!“ 


Svo geng ég einn — og alt er hljótt; 
þú yndisblíða Maí-nótt, 

seg henni' í sætum draumi, 

ég hennar sé, mitt hjartablóð 

sé hennar, bros mín, tár og ljóð 
Í sorg og gleði-glaumi! 


Grikkland og rit 
(Eftir Algernon Charles Swinburne). 


Styrjöld, smán og svika-sori 
Ssorta fyllir hverja þjóð. 
Von og ótti? í austri líta 
egghvöss sverð og bruna-glóð; 
Grikkland eitt sér ljós og leitar 
ljóss, sem brann af frægðar-móð. 


Hellas, andans eigin móðir, 
æðst á stríðs og friðar tíð, 
ljóssins fold, sem hugann hvetur, 
herðir kjark og þrek við stríð, 
enn sér frelsis blysin brenna, 
benda" í austur grískum lýð. 

Grikkland, þar sem hæstri hafði 
hreysti? og manndáð stöðu náð, 

blindum heim nú ber að augum 
blossa-leiftrin yfir gráð 

Grikklands frelsis, sem er svarið 
Sjálfum guði“ og mannsins dáð. 


Vindar þeir er sigur-söngva 
sungu fyrr Í grískri voð, 

Asíu þá flotinn flýði, 
fagna aftur hverri gnoð, 

sem und frelsis sönnum merkjum 
siglir að Krít í hjörva-roð. 


Þar bjó gumi guði-borinn, 
gömul frá því herma ljóð; 
þar mun andans gríska göfgi 
guðleg, sem ei skortir móð, 
aftur kveikja á þeim vita, 
er áður lýsti snildarþjóð. 

JÍDinni. 


j 

ÍSLAND. 
Þú hafi gyrta hnjúka-land, 
þú Heklu“ og Geysis móðir 
með eldhrauns flóð og ísaband 
og ösku' og jötun-hlóðir 
og kolsvört hella geysi-gin 
í gljúfra feikna-rönnum, 
sem aldrei hafa átt að vin 
nema' ögn af mosa' og hvönnum — 


Þú jökulfold, úr jökulkyrð 

af éljafingrum klipin, 

þú ert vor móðir, ströng og stirð 
og stór-hreinleg á svipinn. 

Og þú ljær stormum þrumu-róm 
og þungann marar-kvæðum, 

og þú átt söngsins sólar-blóm 

og sól á Braga-hæðum. 


Nú skín þig sumar-sólin á 
og sveipar fjöllin blossum, 
og Ægir vill sig vin þinn tjá 
með votum, söltum kossum; 

og dalir hjúpast blíðum blæ, 
þær bernsku vorrar slóðir, 
og hýrt er yfir bónda-bæ, 
sem blessar nafn þitt, móðir. 


Hve fegin varstu, feðra storð, 

þá féllu járn af höndum! 

En hvað skal hálfmælt hjálpar-orð ? 
Þitt hjarta' er enn í böndum. 
Hvert mæðutár á móðurkinn 

og myrkvi' á svipnum bjarta 

og harmasköp og skaði þinn — 
það sker oss inn að hjarta. 


Ef hygginn ert og hugsanber, 
þinn horfna dýrgrip færðu, 
og rendú augum yfir ver 
til Ameríku' og lærðu. 
Við vitum nú, þú veitst oss af, 
þó við ei árlangt finnumst; 
og við hér fyrir handan haf 
þín hjartanlega minnumst. 
2. Agúst 1894. 

1. 
ÍSLAND. 
IFlutt að Hallson, North Dakota, 2. Ágúst 1897}. 


Þú bjartra nátta ljósa land, 
vér látum hugann renna 

til þín af hafsins hranna grand, 
sem höfða“ og gjögur spenna. 

Hvert fjall þitt, það er samt við sig 
með sólskinsroðnum brekkum. 

Til merkis um, vér munum þig, 
þér minnis veigar drekkum. 


Vort hjartaþel er hlýtt til þín, 
vér hötum kúgnn alla: 

og þegar sumar-sól þín skín 

Í sali þinna fjalla, 

þér viljum færa frelsis-vor, 
svo fari“ ið innra! að þána, 
og senda yfr um þrek og þor 
frá þessum stjörnu-fána. 


Vér biðjum þess að öld af öld 

þín aldna bygging vii. 

Og statt þú fast, þótt stund sé köld 
Í straums og vinda fari, 


með hvamma, dali, hraun og sand 
og heljar-björg í lögum, 

vort gamla tignar-tinda land 

með trölla“ og álfa sögum! 


Vor endurminning hrein og heit 
frá heiðum bernsku-dögum, 

hún vegs og á sér vermireit 

í vorum ættlands-sögum. 

Og þó að dynji hríð og hregg 
og hugans kæli löndin, 


vér myndum hjálpa“ að hvessa egg 


og höggva' í sundur böndin! 


Ek. 
ÍSLAND. 
{Flutt í Winnipeg, 2. Ágúst 1897). 


Oss finst það ætið einstaklega ljúft, 


vor ástkær móðir, hér að minnast þín: 


og ekki þarf að grafa geysi-djúpt 
unz gull í jörðu minninganna skín. 

Og það er svona: Þó vér flyttum fjær 
þér, fósturjörð vor, vestur langt um haf, 
að skærast hér hver sálar-strengur slær, 
sem snortinn verður þinni minning af. 


Og það var ekki“ í illu skyni gert, 

til ámælis ei nokkrum manni hér, 

að burt við fórum, heldur hverjum bert, 
að hart var þá í búinu hjá þér. 


Það eitt er víst, þó alt sé sniðið smátt, 
vér erum, hverju svo sem verður beitt, 
Í sjón og raun ei síðri á nokkurn hátt 
en systkinin, sem aldrei fara neitt. 


Þú skilur, sér það, veitst það eins og við, 
sem viljum alt gott falli þér í skaut, 
ef gætum, myndum við þér veita lið 
og velta þyngstum steini“ af þinni braut. 


Og þennan dag vér höfum helgað þér, 

og honum, sem að mest og bezt þér vann, 
því saga þín hún ber þess merki ber 

að betur enginn reyndist þér en hann. 

Vort kæra land, þér kveðju sendum vér; 
vér knýta gjarnan viljum land við land 
með bróðurhugans brú frá landi hér 
um bárudjúp og þinna stranda sand. 


Canada, hafvíða, heimkunna veldi, 

holt er þér baðið í nútímans laug; 

glóir af framsóknar umbrota-eldi 
upptendrað lífsmagn í sérhverri taug. 
Ekkert á skylt við þig tálið og tjónið, 
traust er þitt lifandi ráðsnildar-orð; 
undrandi stara' á þig örninn! og ljónið,? 
alblómguð, sólföðmuð vestræna storð! 


Æskunnar fjör og þinn armur er sterkur, 
eirðarlaus starfshreyfing vermir þitt blóð; 
syngjandi ómar um iðgrænar merkur 
eimvéla-flugið þín bezt kveðnu ljóð. 


1) Bandarikin. 
2) Bretland ið mikla. 

Margt vilt þú útlendum einstæðing kenna 
ei er þín kenslubók sjálfbirgings-hól, 

en hún er rituð með árstíða penna, 
andinn og lífið er himinsins sól. 


Saga þín skrifast ei sverðseggjum rauðum, 
sæmd þín ei styðst við neinn morðvopna- 
fans, 
faðminn þú breiðir mót fátæks manns 
nauðum, 
frá þér ei hrindirðu lífsvonum hans. 
Brúaðu geigvæna, geysandi strauma, 
greiddu þess braut, sem að afturför dróst, 
sveifla burt húmmyndum hjartveikra 
drauma, 
heilnæma sjálfsprófun legg oss í brjóst. 
2. Ágúst "93. 


Va 


MINNI KVENNA. 


Þú kona, sjá! þín kærleikssól 
er klakann burt að þíða, 

svö auðan blett, sem áður kól, 
þín anganblómstur prýða, 


47 


og þinna vanga rjóða rós 

er rök af gleðitárum. 

Nú skín þitt ástar undra-ljós 
sem eldblik lífs á bárum. 


Að græða böli bólgin sár, 

þú blíða líknarvera, 

og þerra heimsins harma-tár, 
þú hefir nóg að gera. 

Þú krýnir geislum kalda braut, 
þín kærleiksverk það sanna: 
þú léttir hverja þunga þraut 

á þyrnivegum manna. 


Þín höndin mjúka hjúkrun ljær 
og hýrgar vangann bleika, 
er hljóðan vörð þú haldið fær 
við höfðalag ins veika. 
Og víir kaldan harma-hyl 
þú hleypur léttum fótum, 
og flytur löngun, ljós og yl 
að lífsins hjartarótum. 
2. Agúst '90. 

Til 'Dýjárssólarinnar. 
Þú milda Nýjárs-morgunsól' 
þú mesta ársins hjálp og skjól, 
þú veitst um alt, sem vantar yl; 
þú vekur alt, sem finnur til. 


Þú sendir glóbjart geislaskin 
á gröf, sem hylur látinn vin, 
og upp um klakans kalda háls 
þú kærleiks-arma leggur frjáls. 


Og hrestu' og vermdu hvern þann rann, 
sem himninum og ljósi ann; 

og legðu varma lófann þinn 

á litla skýlið — kofann minn. 


Ástin þá andvaka lá. 

(Eftir Algernon Charles Swinburne). 
Ástin þá andvaka lá 
illsárum þyrni-beði' á 
rauðeyg með tár-bleytta brá, 
bliknaðar varirnar smá, 

Óttinn og harmur og háð 

höfðu þar varðstöðvum náð 

unz nótt vár úr mannheimi máð 
og morgunninn skein yfir láð. 


Gleðin kom árgeislum á, 
Ást kysti, þar sem hún lá. 
Vofugrár vafraði þá 
vörðurinn burt henni frá, 


Björt urðu augun og blá, 

blómroði varir kom á, 

Náttlangt oss hrygð kann að hrjá, 

en huggandi' er morgunsins brá. 
'98. 


Þeim fanst það slík unun. 


Þeim fanst það slík unun að finnast og sjást 
og framtíðar-vonirnar stóru 
í sólbjörtum geislum af sælu og ást 
í sálunum ginnandi vóru. 
8 


0 


Svo gekk það nú alt eins og gengur það til; 
þau giftust. En vonirnar stóru 

um framtíðar lánið og lukkunnar spil 
með ljómandi drauminum fóru. 


Og hamingjan miðluð í molum þeim var, 
og mögulegleikarnir smáir, 
og ástin varð köld eins og kulnandi skar 
og kossarnir stuttir og fáir. 


Þau sáu ið komandi barnanna böl 
og beizkjuna festandi rætur, 

og sambúðin var þeirra sárasta kvöl; 
en sjúkdómur réð á því bætur. 


Og treginn var setstur á tómleikans bekk, 
þar táruðust vinirnir hljóðir, 

en rólegur ekkill frá gröfinni gekk, 

þars grafinn var sonur og móðir. 


Þá reyndust þær vinur í volæði“ og hrygð 

á vegunum mótlætis hálu 

hún Varmenska, Sérgæzka' og taugarlaus 
Trygð * 


í túskildings smámuna-sálu. 


"98. 


öl 


Stöllurnar. 


Eg sá flækings ábætur 

úti í vetrar-hreggjum. 
Sargaði' í kálfa og knjábætur 
klökugur faldur eggjum. 


Hlassa-stæða stöllurnar 
snoppum þrýstu' að skjáum. 
Vöxtinn húsgangs-Höllurnar 
hafa' af sínum áum. 


na a a #4 


Skýrt ég leit í skásjónum 
skekking téttra laga; 
úlfúð var á ásjónum 
asna mynd að draga. 


Hraknings-rauna hrollurinn { L: 
hékk á andlits-geplum, Í 

skautaði kauna-kollurinn 
klepruðum flóka-sneplum. | 


Nöguð sálar sauðgirðing lið 
sýndi skamtinn klipinn;. | 
smitaði andleg auvirðing 
út um kindar-svipinn'! 


3 

þó) 


Úm vefrarnótl. 


Móka' í lofti þunnleit þoku-ský, 

þykir vænt um næturloftið svala; 
lognið, sem þau liggja grafkyr í, 
leiðir rökkrið fram með kyrðar dvala. 


Stjarnan þarna' og þetta mánaflak — 
þessa nótt á vesturhimni finnast, 

yfir gult og gárótt skýja-þak 

glampar þeirra kaldir saman tvinnast. 


Líða þeir í logagyltum hjúp 

létt sem eimur hljóðs frá klökkum nótum 
út um frost-kalt dauðaþagnar djúp, 

detta svo á snjóinn mér að fótum. 


Birtir, hýrnar fanna-flæmið hvítt, 

fegurð vetrar blikar mig í kring um, 
mundasvala hjarnið hörundsfritt 

höndur skreytir frostsins demants-hringum. 


Einhvern þungan eyðileik ég finn 
einn á þessum snjóaflæmis-vegi; 
napurt andar kuldaloft á kinn; 
kólnar, þegar hallar lífsins degi. 

Rjarkleysi. 
Haustnepja, kveðjandi farfugla flug, 
fjúkandi laufblað í stormum, 
þrælsótti, leifar af IMarg-drepnum dug, 
dálítil hungurfró ormum Á 
og lotftleysi eitrað í langnætttis-vist 
er líf hverrar þjóðar, sem kjark hefir mist. 


"98. 
Baka. 
Hvar er drottni færður að fórn 
fjárins afli nógur? 
Þar sem landsins lögleg stjórn 
er lýðsins vasaþjófur. 
"98. 

Vor-ský. 


Þau hópuðust saman og höfðu sér fund 
um, hvað þau til bragðs skyldu taka, 
hvort ættu þau heldur að grænklæða grund 
eða gyrða hana í snjólín og klaka. 


Og sum vildu ausa' úr sér ískulda' og snjó 
og amast við nýgræðing mjóum; 

en öðrum fanst veturinn vera hér nóg 

og vellirnir lengi“ undir snjóum. 


Og þrefað var lengi og þjarkað um stund 
og þunglega suðaði' í viði. 

Þau sendu" eftir Eygló á úthafsins sund 
með alfylktu geislanna liði. 


Og til þeirra gekk hún svo broshýr og blíð, 
og bjartleitu geislarnir rjóðu 

með vinhlýja heilsan frá vordaga-tið 

í vændum, sem lofaði góðu. 


Og hjartnæmt hún talaði“ in hlýlega sól — 
það hljóðnaði' í skýjanna sölum, 

og andblærinn læddist um lautir og hól 
og leið eftir grundunum fölum. 

Og öll feldu skýin þá ágreining sinn 

og iðrunin fanst þeim sig brenna 

og hnuggin þau sátu með hönd undir kinn 
og horfðu á tárin sín renna. 


Og dimt fanst þeim lífið í grátþrungnum geim 
og græðslan ei nein fyrir sárin; 

en geislarnir komu og klöppuðu þeim, 

af kinnunum struku þeir tárin. 


Hvert tár varð þeim spegill um leiti og laut, 
þeir litu' í þá glaðir og hlógu. 
Þeir juku sitt veldi og víkkuðu braut 
og vernd yfir nýgræðing slógu. 
"97. 


Bönavísa. 


Lag: The Red White and Blue. 
Við hafdjúpsins stormbylja slögin 
um stirðlyndan rokvinda dag 
ég kann bezt við langæfðu lögin, 
þars lífið og dauðinn syngja brag. 

Storm og straum, straum og storm, þann 

er stríðir, 
styrkir taug manns-þroskans aflrauna til, 
þá dáð, sem ei auðsveipin drottnunum hlýðir, 
met ég dýrlegast hljóðfæra-spil. 
Það hvetjandi, hefjandi spilið 
er huga míns uppáhalds-spil; 
þá dáð, sem að alls eigi drottnunum hlýðir, 
met ég dýrlegast hljóðfæra-spil. 

"96. 


Iteikslok, 


Já, fyr eða seinna við förum í burt, 
og fyr eða seinna vort blóð er kjurt 
og bliknuð og köld þá er bráin; 

og allmargir stríða við ævilangt böl 
og eignast ei nóg til að borga þá fjöl, 
sem umkringir allslausan náinn. 


Menn þeytast um heimsgeimsins staðlaus- 

an stað, 
og stefnan og takmarkið, — hvað er nú það? 
Það er fokstrá í blásandi byljum! 

Fólk hvirflast um lífssæ við hvítskafla-rok,.. 
við hamrana' og brotsjóa — gæfunnar lok, 
og velkist í hringiðu-hyljum. 


Og margur er viltur í mannlifsins hríð 
og margur sig þreytir við ævilangt stríð 
mót erfiðum andvindi' og kulda. 

Hann reynir að átta sig. Ráðgátu leið 
er rökrinu vafin og færðin ei greið 

að fjársjóðnum happanna hulda. 


Og dimmviðrið sortnar, það sést ekki hót, 
og svo er þá vegurinn flóar og grjót, 

þars ekkert er afdrep né skúti, 

er skjól veiti höfði ins hníganda manns 

á harðinda torsóttu vegunum hans, 

svo hann verður, hann verður úti. 


Því viti sést enginn, sem vísi á leið, 

og voðaleg sundrungar auðnin er breið 

og erfið með æfinnar þunga. 

In vinfáa, ljósdapra lífsþreytu-braut, 

sem liggur í gegn um manns böl og 
manns þraut, 


hún endar í öræfa-drunga. 
'B6. 

Fíökur. 


Refsinornín galdra gól, 

gekk að friðar-ránum. 

Aldrei Þorsteinn eignast skjól 
undir linditrjánum. 


En svo er margra manna spá 
mótuð sannleik hreinum, 

að friðskjól hafi fuglinn sá 
fundið und stærri greinum. 


Þegar hretin hraða sér 
hvöss og útsynningur, 
skýli betra ætíð er 
eik en skollafingur. 


arður vefur. 


Báglega tekst með búskapinn — 
bjarglaust! þrotið heyið! 

. „Grána“ krokir kviðdregin, 
kraftlaust bleika greyið. 


98 

Er á slíku engin mynd, 
afl og dáð það letur; 


krossa hýmir horuð grind, 
höm í veðrið setur. 


Við líftóruna lafir hver, 
sem leitar skjóls hjá frúnni, 
meðan dropi einhver er 
eftir í stjórnar-kúnni. 


Mjaltakonur þarf ei þá, 

því mega' allir trúa, 

því þörfum merkjum þekkjast á 
þeir sem kunna að sjúga. 


JÍIleð járnbraufinni. 
(Eftir W. Carliton,) 


Lauslega þýtt. 


Í blindbyl og um niða-nótt 

vér náðum tygjast leiftur-fljótt, 

und hófum glumdi, hnegg við kvað 
og hesturinn okkar rauk á stað. 


a AG——. 


nn 


A 

Og ljósið út frá okkur skein, 
og Öryggispípan rak upp vein, 
og bjart og heitt frá geysi-glóð 
vori gneistaflug við himin stóð. 


Og svo til baka heyrðist hátt 
hvar hjól vor gnúðu stálið blátt, 
en Örskjót fregn oss undan vóð 
um okkar reið á járna-slóð. 


Og undir hátt í trjánum tók. 

Hver táplaus hrísla kollinn skók 
og hrími klædd mjög hnykti við, 
er heyrði úr fjarlægð okkar klið. 


Og ofsaveður yfir rauk, 

um okkar vanga mjöllin fauk; 

en móti hríð var hesti rent. 

Vér hjuggum vindinn rétt í tvent. 


Og hengibrýr og hamra-rið 
sem heljar-þruma drundu við. 
Svo söng in hrími hvíta lóð 
vor heimsmenningar sigurljóð. 

Þá dagur rann í austur-átt 
og yfir færðist loftið grátt, 
vér áðum. Þá var þrotin leið 
og þessi jötunlega reið. 
"94. 


Ekki heima. 


Húsið verður hlýkusnautt, v | 
hljóðir skuggar sveima, 
og þar er alt sem það sé dautt 
þegar hún er ei heima. 


eima. 


Birtu slær um hugans heim, 
hýrgast dagar naprir, 
þegar komin hún er hein, 
hverfa skuggar daprir. 
798. 

Trú-jáfnina. 


Á hegnandi harðstjóra þjóða 
í hjarta mér trú ég ei ber; 
en ég trúi' á guð í því góða, 
>. guð þann í mér og Í þér. 
"98. 


Beimsiglina. 


? RP 


í Á bláann æginn að ýta skeið, 

(IR og austur sæinn að leggja leið, 

ið frá ströndum lágum með laufgan baðm, 
á öldum háum að Íslands faðm, 


það myndi yndi og unun mér 
í svölum vindi um saltan ver, 
<R og hrista lúann af lífi og sál 
og myglu' og fúann í marar-ál, 


og finna vindinn um vanga sinn 
frá hamra-tindunum klappa kinn, 
og rokið seltu sér renna“ um vör 
af ránar-veltu á hraðri för, 

og hlusta' á niðinn, sem æ er eins, 
og aldrei sniðinn að tízku neins, 

er stormsins fingur á strauma-kaf 

þá slá og syngur við bylgjótt haf; — 


Og sjá þá máttinn í marar-arm * 
og æðasláttinn í unnar-barm, 

og loft og æginn það eina' í kring 
með húm og daginn á heimsigling. 


Það er svo fjörugt það ferðalag 

og frjálst og örugt um nótt og dag, 
er kaldur úðinn um kinnung þvær 
og knarar-súðina kvikan slær. 


Það væri gaman, minn guð veit það 
að leggja saman og brjóta blað 
við hversdags þreytandi þungbært staut 
og skeiða þveitandi' um þara-braut, 


/ 


og segja skilið við ryk og rusl 
og róstuspilið með ærsl og busl, 
og storms og straumanna stefna' í fang 


við öldnu draumanna öldugang. 
796. 

Bil konu minnar. 
(Á nýjársdag '93). 


Sjá, ljósið skín um lönd og sæinn; 
nú ljómar himingeimur blár 

sem eftir grát við gleðihaginn 

sjálf gleðin hrein með léttar brár. 
Þér gefi drottinn góðan daginn 

og gleðilegt ið nýja ár. 


Þótt hömróttur sé harma-skaginn, 
þars hrynur kífsins boðinn flár, 

af lýstur geisla á lífsins sæinn, 

er leiðin trygg, þótt knör sé smár. 
Þér gefi drottinn góðan daginn 

og gleðilegt ið nýja ár. 


65 
lt skódi. 


Létt er iðrun hér að gera hreina, ið 
hjarta svala skærir tára-brunnar 
undir hvelfing mána-gyltra greina 
í guðs-kyrkju við altari náttúrunnar. 

'83. 


Aáðleqaina. 


Vertú ekki“ að væta hvarm, 
veiklun tár þér búa; 

vektu' upp þrek í þínum arm, 
þína sýndu knúa. 


Röngu máli taktu tak, x 
tveimur höndum vegðu; 
inn um brjóst og út um bak 
andans sverði legðu. 
"98. 

Tðorðurárdalur. 


Hann hefir ei aflögu hlýinda-skjól 

í helkulda næðingi svalur 

og hreint ekki" of mikið að segja af sól 
inn sóllitli Norðurárdalur. 


Og þar hefir norðlenzki veturinn völd 

— sá vægir ei dalbygða lýðum — 

og löng er þar skammdegis-kreppan og köld 
í kafinu" í dynjandi hríðum. 


Og þar er það löngum að sér ekki sól 
— á sólina háfjöllin skyggja — 
og fanmirnar kyngjast um hlíðar og hól 
og hjörn fram á vorðaga liggja. 


En samt var mér vel við þann sólsnauða dal, 
því sól skín þar loks yfir tinda. 

Nú ann ég þeim fjarlæga fannhallar-sal 
með fjallanna aflramma vinda. 


Því þar hef ég lifað þá ljúfustu stund, 
sem leit ég á feðranna grundu, 

og dansað við ylríkan eyglóar-fund 
með ástvörmu hjarta og mundu. 

Í hvert sinn er vor leysir harðinda-hnút, 
sem herti“ að í skammdegi svörtu, 

úr hrófunum börn koma hoppandi út 
til að horfa í sólina björtu. 


Og ylurinn leitar þá leið, sem er skemst, 
til að lífga og verma og hugga, 

og svo ofan hlíðarnar sólskinið kemst 

og seinast í bæ — inn um glugga. 


Og þá lengist sólbraut og þá leysa flóð 

og þá hlýnar brekkum á vöngum 

og dalurinn vefst inn í vorblíðu-ljóð 

með vindanna' og straumanna söngum. 
"95. 


Bólbráð. 


Nú er komið vinlegt vor. 
Klakinn grætur, 

köld tár lætur 
síga niðr í sólar-spor. 

Bjart er láð og loftið blátt. 
Golu andi 
yfir landið 

svífur nú frá suðurátt. 


Geislar skreyta skýjadrög, 
þægan niðar 
þýð vindkliðar 

harpan sumar-söngva lög. 


Kemur fram úr fylsnum alt, 
alt, sem fenti, 
alt, sem lenti 

í vetrarfangið voða-kalt. 


Skafl, um nótt er hríðin hlóð, 
heljarþungur 
holur, sprungur 

fær á sig af sólar-glóð. 


Skaflbúanum skýlið þver — 
andar Kári 
á úfna hárið; 

klakavatn í augum er. 

Follur ljós um bleika brá. 
frosna vanga 
verma langar: 

léttist snjórinn líki a. 


Lækkar svella-brúnin blá: 
þynnir klakann 
þykkan, rakan, 

bólar holta-börðum á. 


Fölleit mjög og mögur fold 
er af hríðum 
hörkustríðum ; 
sleikt að beini“ er hennar hold. 


Sinugrá og svellklædd rót 
klaka-barminn 
býður varma, 
kuldastrá og kalinn hnjót. 


Kyssa yl í æð og taug 
sunnu varir, 
svella skarir á 
bráðna' og verða landsins laug, 

Flyt oss, vorsól, þrek og þor, 
ljós og þíðu, 
lyndisblíðu, 

sólbráð, gleði, sálar-vor. 


Blómið. 


Þú gægist út um gluggann minn 
á gaddinn vetrar auða 

og býður sólar-birtu inn, 

og blaða-knappa rauða 

þú sýnir henni hvern og einn 
og hágræn laufa-kögur; 

og fegra blóm ei finnur neinn, 
þó fari ei af þér sögn. 


Og þú af rjóðum rósum ber, 
sem raupa' af fríðleik minni, 

og margur einn, sem fram hjá fer, 
að fegurð dáist þinni. 

Þinn laufa-krans við rjáfur rís, 
sem reisug björk þú mænir; 

og glóey þegar gyllir ís, 

þú geislann að þér hænir. 

Hann leggur til þín leiðir fljótt, 
hann langar á þig að skína 

og kossi ljúfum læðir hljótt 

á lukta knappa þína; 

þeir opnast svo og öll þín sál 

„ úr ungum knapp sér skýtur, 

og fegurð, blíða og blómstra mál 
úr blaði hverju þýtur. 


Þú minnir á alt milt og blítt, 
sem mannsins brjóstið hrærir; 
á ljósið ástar ljúft og hlýtt, 
sem lífið endurnærir; 
á bernskuskraut og bjarta von 
með blóm í lyndi ungu 
og gleðiróminn, sólskins son, 
frá sálarinnar tungu. 
"97. 

riðar-upprof. 


Stormur hrukkar snjóa-traf, 
sléttan vafin mjallar fangi 
er að sjá sem svanhvítt haf 
af sólu lýst í bylgjugangi. 


Til 8. 7. Jóhannessonar. 

(Við burtför hans til Íslands '94). 
Nú fýsir. þig til fornra stranda 
með frjálsan huga, gladdan anda 
við frelsi, líf og ljós og sól. 
Þig langar heim í faðminn fjalla, 
að fóstru brjósti þér að halla 
við hjartað, þinnar bernsku ból. 


Fyrst hugur þinn á hafsins öldu 
fær horft á móti norðri köldu 
og stefnir Íslands stranda til, 

þá færðu kveðju fagnaðs-stundar 
til fjallauðugrar mjallar-grundar, 
vorn hjartans-kveðju hjartans-yl. 


að taka vanans blindu" af augum, 

Þó hér sé frelsi, fjör og menning 

og framsóknin sé lífsins kenning 

og landið gullið hjúpi hrós, — 

þá er hér líka deyfð og drungi N 

og dauðleg eymd Og sorga-þungi h 

og varðhaldsglæta' og villuljós. 

Og hér í margra alda anda 

vors átrúnaðar hofin standa, 

vér fáum enn þá fáu breytt. 

Með bænahaldi gullið glæsta d 

hér gerir bjá oss innlegg stærsta, | 

þars guð og mammon eru eitt. 
| 
i 

Það kostar þrek og táp í taugum tt. AÐ 1 
| 
| 


og létta byrðar, leysa bönd. 

En austur gegn um ölduglauminn 
og yfir breiða kalda strauminn 
vér réttum varma viljans hönd. 


k 
| 

Þig leiðir enginn umboðsdraumur 
Og engrar stjórnar gullinn taumur, 
og þú ert maður frí og frjáls. 

Af engum manni ertú keyptur, 

ei Okrarans í móti steyptur, 

þér fellur ekkert ok um háls. 

Far heill, kom heill í hóp vorn aftur. 
Ki hafsins djúp né veðra-kraftur 

má þínu fleyi gera grand. 

Þú fer ei til að tjóðra, villa, 

né teyma, reka, falsráð gylla - 

þú flytur enga lygi“ um land. 


Nú skal í vorum vörmu sálum 

á vináttunnar sumarmálum 

vorn hlátur bala kæti kvik; 

og hér við veiga sterka strauma, 

er streyma um myndir fornra drauma, 
skal þvo burt nábleikt hugar-hik. 


Þó vegi skyggi skuggi tíðar 

og skuggi hylji gjörvalt síðar, 
þá nálgast kaldra nátta mál, 

er nóttin löng og svefninn sætur 
of seggir engir rísa á fætur, 
sem drukkið hafa dauðans skál. 


En vertu sæll. Á sævi breiðum 
nú syngur byr á austurleiðum 


í hafsins stóru storma-sál. 

Þér biðjum hlífi helgur kraftur 
unz hingað kemur til vor aftur. 


Þín hér er drukkin heilla-skál. 


Djákninn fMyrká. 
Tungl óð í skýjum og tunglsglömpum þrá 
á titrandi vatnsrensli' á svellum 
og hlákunótt dimmleit í dalnum var á: 
drundi við niður í fellum: 
Hörgá með hlunkum og smellum, 
braut af sér hlekkina“ í hamförum þá, 
hrammana' á jakana setti hún, 
sogstrauma-brjóstinu svartleíta frá 
svalköldu skyrtunni fletti hún. 


Þeyst er fram ísana' á grá-fegstim fák, 
fýkur úr hófunum krapið; 

í ísinn þar fram undan er eins og rák — 
opið er feigðstrauma gapið 

með lífsins og lofnar tapið, 

það ljómandi stjörnuhrapið. 

Og vök er þar svo löng og líka breið 

sem lykkist Fofnir þar um næturskeið 

í stórum bugðum slefjuðum og köldum, 

er straumur yptir froðubryddum öldum, 

sem eins og tungur slettast til og sleikja, 

og slást um skarir, 

og væta varir, 

sem straumsins þyngsli meira og meira 
veikja. 


Í fáksins augum er felmtur með trylling: 
Fært er ei yfir um — áin á löndum, 
veltur fram jakatek, brestur í böndum 
brotnandi ísa með voða' og hrylling. 
Skamt er til Myrkár, skemra til dauða: 

á skörunum sönghásar vatnsraddir nauða. 


Ein er þó brú yfir beljandi straum. 
Beygir við Fagsi, og út á þá stígur; 
kippist við jórinn, kipt er í taum, 
kiknar við hestsþungann ísspöngin naum, 
brestur og rifnar og byltist í flaum, 
hestur með manni í hringiðu sígur. 


Vefja þá Ísaköld armalög, 
um þá þau vilja sig reyra, 
árinnar sterklegu æðaslög 
ólga og sjóða því meira. 

Fagsi þekkir inn freyðandi straum, 
fyrri þeir átt hafa' í brösum, 

velkist á sundinu' í Varglegum flaum, 
vatninu hvæsir úr nösum. 


Skella' á þeim Jakarnir; skera þá börð — 
á skörina fægðu, sem bítur, 

hann Fagsi sendist með sundtökin hörð, 
úr söðlinum djákninn þá hrýtur. 


Hálfblátt er andlitið, helglottið kalt, 

úr hnakkanum blæðir í strauminn, 

08 smám saman bílar á höfuð, sem halt 
hnykkist til blóðugt, á svíranum valt, 

inn undir skör ber það árvatnið svalt — 
aflvana hönd misti tauminn. 

Úti" er með ástvina-drauminn ! 

Nú blundar hún Guðrún á Bægisá, 

til boðsins hún hugði með gleði að ná, 
og dreymir nú um jólin og jólaglauminn. 


Í svefninum verður þeim vært og rótt, 
sem vita“ ei um neitt til að særa; 

og draumurinn ber hana hægt og hljótt 

að hjartanu vinarins kæra. 

Og hér er hún varin af hraustum arm 

og horfinn er kvíðinn og óttinn; 

nú hvílir hún draum-sæl við djánkans 
barm. — 

Hve dýrleg er heilaga nóttin! 


Og margt fær hver nóttin af sælu lífs séð, 

er syrgjandi dagurinn grætur; 

og draumurinn minnir á margt, sem er 
skeð — 

og mjúk eru faðmlög um nætur. 


En draumurinn hverfur með sætleikann sinn, 
er sálin úr dáleiðslu raknar; 
og grá-skíman leggur um glugg-rúður inn — 


hún Guðrún með deginum vaknar. 


Og aðfangadagsins þá komið er kveld 
og kyrt er og blíðasta veður: 

hið innra er hýrlegt við hlóðir og eld, 
því hangikjöts-skamturinn gleður. 
Spariklædd Guðrún og albúin er, 

eftir hún djáknanum vonandi bíður; 
óþrevjan, löngunin, ástin sem ber, 
ólgar í blóðinu' og logaheit sýður. 

Og veizlunnar hugsar hún hlakkandi til, 
hoppandi leika sér brosin um vanga, 
hugurinn vermist af vinhlýjum yl, 
vonanna blómknappar sætlega anga. 


Í hlaðið er riðið; það heyra hún fær; 
heitt stígur blóðið til roðnandi kinna, 
hjartað í brjóstinu hraðara slær, 

hún snýr til dyranna gestinn að finna. 


Á hlaðinu þekkir hún hest bæði' og mann, 
og hratt er til burtfarar undið, 
því enginn sín loforð eins efnir og hann, 
sem ástinni hefur þau bundið. 


Og mörgum slíkt hressandi huglétti bjó 
á hlaupinu skammlífra tíða; 

en fremur mun dapurt og drungalegt þó 
að draugs baki! um hánótt að ríða. 


Og hátt o'n af skörinni henti sér jór 
og hrein þá við jakabrots-haugur. 

Um Guðrúnu hrollur að hársrótum fór, 
því hún sá, að reiddi sig draugur. 


80 


Að heimboði dauðans á rösklegri reið 
slær rökursins hrolli að geði, 

og dvelja fær margur um dapurlegt skeið 
að draugs baki Ánægju og Gleði. 


Og aldrei mun samveran sælurík fást 
— ég séð hefi víða þess táknin — 
með lifandi ást og með andvana ást, 
þó aftur hún gangi sem djákninn. 


Hver ástþunguð löngun er lífsveru gjöf, 
með litina hreyfingar rauðu; 
og fús var ei Guðrún að fara' 'on í gröf, 


því fúlt er og kalt hjá þeim dauðu. 
"97. 


Til Jóns Ólafssonar 


á 25 ára ntstjórnarafmæli hans, 9. Jan. 1898. 


Vér komum hér saman að sýna þess vott, 
að sjónina enn þá vér höfum 

og sjáandi sjáum, hvað gert er oss gott, 
þó gullnum það letrist ei stöfum; 

og vinhlýjar þakkir þér viljum vér tjá, 

er verkin til þjóðheilla lítum vér á. 

Þú lagðir fram viljann og viturleg ráð, 
svo viðreisn þín ættjörðin fengi. 

Og þú hefir unnið með þreki og dáð 
að þjóð-sómans hagsældar-gengi. 

Og út fyrir stjórn-kitru stíuna' í kring 
þú stækkaðir þjóðlífsins sjóndeildarhring. 


Og hér er að vega hvað illkynja er, 

og ofríki hrinda af stóli. 

Þú vilt ei, að lygin hér leynt geti sér 

í lífsgeislans helgasta skjóli. 

Á ófrelsis hlekkjárnin heggur þú enn, 
þau hlekkjárn, er sálfjötra kúgaða menn. 


Haf þökk fyrir starfið þitt heima og hér, 
og hreinskilnu, orðsterku ljóðin 

svo frjáls eins og hrönnin, sem hamrana ber, 
svo hugdjörf sem víkinga þjóðin. 

Og verði þér ókunn og ókomin tíð 

til auðnu' og sigurs við daganna stríð. 

Til Björns alldórsonan 
(frá Ulfsstöðum). 
Fyrir skál hans í samsæti. 


Ei samir að ég fari að syngja við þig 
um sorgir og barlóm og vol, 

en heldur í kvæði ég klingi við þig 
og kveði um mannskap og þol 

og hríðar og hamhleypu veður, 

þá hafið með stormmagni treður 

og gengur í hamrana' á hol. 


Því kært er þér alt, sem er karlmannlegt 
— þú kyntir þér forntíðar lag; — 

og alt, sem er sniðugt og snjallmannlegt, 
það snertir þig þann dag í dag 

sem alt slíkt þig ungan snart forðum, 

því andinn í fastheldnum skorðum 

sig gleður við hreystinnar hag. 


Og fróður í fornkvæðastökum 

þú finnur þar snillinnar gull; 

og hraustur að hornflæða-vökum, 
þó hár verði hvítt eins og ull, 

þú situr og sér fram í tímann, 
þú sér, hvernig fara mun glíman, 
og tæmir þitt freyðandi full. 

Ég óska þér gengis, minn góðvinur, 
og gleðinni seglfylli' af byr. 

Þinn andi? hann er lífseigur ljóðvinur, 
og ljósið um morgunsins dyr 

það fleygir burt frostköldum skuggum ; 
hann feykir burt þokunnar muggum, 
sem áður var kolgrá og kyr. 


Og hlustaðu' á storminn í strengjunum — 
þeir stældust við mannrauna eld. 

Þú telst enn með dugandi drengjunum, 
þó dragist nú brátt yfir kveld. 

Svo óskum vér alls þér ins bezta; 

og aldrei lát hönd á þér festa, 

til að slíta' af þér húðfat og fold. 


Vestur yfir Klettafjöll. 
(Söngur íslenzks farþega). 


Ég ætla' að fara ofurlítinn spðl, 

mér er að leiðast heimasetan stranga. 

En burt' að heiman hef ég stutta dvöl, 
og hvað sem í skerst, for ég ekki' að ganga. 

Ég held þann brúna' eg bera láti mig; 

þó borist geti hugur fljótar eimi, 

þá hef ég gaman svona á sléttum stig 
að steðja fram með gný og reiðar-hreimi. 
Og alt er til. Ei nesti og nýja skó 

er nokkur þörf að hafa', en farartálmi. 
Ég fer óbúinn, stíg á stála-jó 

við stormbyls-hvin af eimsins ferða-sálmi. 
Eg rýk á stað, það hvín og hvæsir hátt 
í hestsins nösum, reykir kolli stinga 

í tárhreint loft. um tunglskins bleika nátt, 


og togast sundur, mynda ótal hringa. 


g þúsund mílna leið er ekki löng, 
# léttur klárinn minn er upp á fótinn; 
og Skeifna-glamur syngur nóttu söng, 
í sudda-mekki brunar fararskjótinn. 
Þeim reiðar-gandi gefst ei áning nein; 
hann geysist fram um nætur jafnt sem daga, 
en lífs síns þroska, fremd og frægðargrein 
úr fægðu stáli taugar landsins draga. 


Og gaman væri', að sæist svona braut 
og svona jór á feðraeyju minni; 

þá yrðu fjöllin smærri þjóðar-þraut 

og þungi“ á lúnum vegfaranda minni. 

Það einnig væri" ei ólíklegt, að þá 

í anda þjóðar flyttist nokkur vaka. 

Og gaman væri að heyra hraun og gjá 

hvert hjart-slag eims með dunum endur- 
taka. 


Þá flyttist kannske til þín, móðir mín, 

það manndóms þor, er áttir þú til forna; 

og lífsins roði kæmi? í kinnar þín, 

þá kraftar nýir tækju þér að orna. 

Þá sæist betur alt það sem þú átt; 

af orku“ og dáð vér Sjálfsagt meira fynd- 
um, 

og nautnin meiri yrði á allan hátt 

þeim anda', er kysi! að drekka' af þínum 


lindum. 


Því þú átt enn þá, jökla-foldin fríð, 

í fólki þínu trúna, von og þolið. 

Þú átt til minja margt frá æsku-tíð, 

þó mörgu hafi frá þér verið stolið. 

Jöfn Vesturheimi' að auðlegð ert ei þú ; 

þú átt og færra', en hann, af hvers kyns 
bótum ; 

og aldrei muntu' á hrokans hengibrú 

til heiðurs dansa stórauðugum þjófum. 

En sleppum því — vér þjótum áfram beint 
unz þrýtur leiðin vesturhafs á ströndum. 
Hver getur sagt, að gangi okkur seint? 
Nú gnæfa fjöll með hvítum jökulböndum 
á aðra hönd; á hina gljúfur gín 

og grópuð brautin er í hamra-tána. 

Þar virðist stundum bæði sál og sýn, 

að sendist alt að lokum o'ní gjána. 


En þarna' 1 bergið Framför fótstíg tróð. 

Hve ferleg sporin! — Nokkuð þungt var 
stigið. 

Og þarna, sem hún þrekleg áfram vóð, 

í þennan háls er skarð eitt niður sigið. 

Um farveg hennar ferðin gengur vel; 

og ferðljóst jafnan er á hennar vegi, 

þó rökrið hylji ragna þrungið hvel 

og röðullinn í báru faðmi deyi. 


Vér vitum það, að Framför rétt ný-fædd 
var furðu skjót að læra' að henda sporið. 
Og stelpan sú er stáli og járni klædd 

og styðst við eilíft hugvitið og þorið; 

og allur heimur hennar leiksvið er 

og hana tignar allrar jarðar veldi. 

Í hendi sér hún heimsins þroska ber, 

og hún var skirð í vatni, lofti“ og eldi. 

Nú fram undan oss kolsvart gapir gin, 
þar gýgur býr sig heila lest að Svelgja. 
Nei, þey — Ég heyri hátt í skolti hvin — 
Ég hugsa kannske flagðið kunni" að velgja 
við þessum bita, þó hann sé ei stór: 

og það skal jagsla', að vinna á þeim brúna. 
Hann kvíðir lítt, því marga för hann fór 
um flagða-rann, og liðugt eins og núna. 


Ög út um göngin svört og sudda-vot 

Og svælufull og köld af gusti' og raka, 

Í gegn um hárra heljarkletta brot 

ég horfi í ljós, en myrkur er til baka. 
Nú hverfa' að baki fönnug fjalla-horn, 

en fram undan sjást hafsins straumar bláu. 
Hún skyrpti oss, in skögultenta norn, 
sem skautar sér með þoku-skýi gráu. 


Og Columbía! heit af himinsól 

og hafsins seltu-blænum kæld á stundum 

nú rennur upp með fögur bygða-ból, 

sem blasa við í grænum skógar-lundum. 

Um hýr og skrautleg málms og merkur 
lönd 

þeir mildu vindar leggja upp frá sjónum, 


1) British Columbía. 

og strjúka landið ávalt hýrri hönd, 
en hnefa steyta móti frosti og snjónum. 


Og morgunsólin heið og heit og rjóð 

hún hefir vakið sína dyggu þjóna, 

sem ljóma slá á löðurs kátu jóð, 

sem leika“ um sand með mjallahvíta skóna. 

Þau hlæja' og syngja: söng þann kendi' 
eg fyr 

og saltan koss á varir stundum þáði. 

Nú siglir hugur unn í óska-byr 

að einu stöku, köldu, fjarru láði. 


Og gott á hugur fargjalds-, farrúms-laus, 
sem fer og dvelur hvar sem honum sýnist, 
on bágt sá andi', er viltur veg sér kaus 
og verður úti á glapstigum og týnist. 
Hve sætt, þá draumar hrífa huga minn, 
svo hinu stríða“ er létt um stund að 

gleyma! 
En ætíð það ég á mér samt þó finn, 


á endanum er bezt að vera heima. 
798 

End arminninga-brot. 


I 
ÍsLAND. 
Alt það sem mér yndi bjó, 
á sér djúpar rætur: 
Íslands blessuð bygða-ró, 
bjartar sólskins-nætur. 


Man ég feðra-foldar svip, 
fossa' og voga bláa, 

eyjar, firði og fjölmörg skip, 
fiskibáta smáa. 


Sjái' eg aldrei svipinn þinn, 
sé hér vestr í heimi 
meðan el ég aldur minn, 
aldrei þér ég gleymi. 


Hverfur þú ei huga mér, 
hvert sem liggja slóðir; 
þar þitt málað útlit er 
og andlitsdrættir, móðir, 

Bæja-raðir, engi, ár, 
urðir, fen og sanda, 
höfða, tanga, heiðarflár, 
hella, malir stranda, 


Hvamma, dali, hýrleg tún, 

hlíð með tærum lindum, 
svipstórt fjall með svarta brún, 
suddaþoku' á tindum, — á 

Gil og hamra, hnjúka-röð, 
hvítra jökla blæinn, 
húsa-klasa, kauptúns-stöð, 
kalda, salta æginn — 


Þetta' eg man. Ég man þig, sær, 
man ég kvika strauma. 
Inn sig vafði aldan tær 
í æsku minnar drauma. 


Sær, þú gatst mér stundir stytt, 
styrkt og glætt minn anda. 
Ljóð ég oft og oft las þitt, 
öldufall, við sanda. 

Nótt mér sýndi nes og tind 
Í nætur-sólu glansa; 

saman heyrði eg sjó og vind 
syngja, hlæja, dansa. 


Sat ég oft við sævar-hyl 
síð í hafdjúps-kælu, 
Íanst mér þá ég finna til 
ullrar lífsins sælu. 


Þungan brimsins þrumu-óð 
þrunginn hélt ég vonum. 

Hann fanst mér sem hvatar-ljóð, 
herðing landsins sonum. 


"Eitt á köldum ævistig, 
ættarlandið hvíta, 

styrki guð og gæfan þig 
áð líta. 


glaðan dag 


Hylji þinna barna brek 
birta nýrra tíða, 

svo að fólkið fái þrek 
fyrir þig að stríða. 

Standi það sem styður hag, 
styrkist sona-bandið, 

blessist hvert þitt bygðarlag, 
blessað gamla landið ! 


Í 
STÚLKAN. 
Ég gekk mig eitt kveld út með sólroðn- 
um sæ, 
er svæft hafði á brjósti sér fleyin, 
sem móktu þar grafkyr og biðu" eftir blæ 
í blóðrauðu sólsetri þvegin. 


Ég sá hana' í brekkunni! um sólseturs- 
mund, 

og sæinn ei hrukkaði blærinn, 

og heiðin sig speglaði um hásumarstund 

í höfninni“, og skipin og bærinn. 


Hún sat þar og horfði út á hafsdjúpsins 
straum 

og hjaðnandi kveldsólarloga 

sem sædís í útfjarða einveruðraum 

við öldurnar dimmblárra voga. 

Mig grunaði“ hún byggi' yfir hrelling í hug 
af hverju það kom, var mér gáta, — 


og harm þeim, er sverfur úr sálunni dug, 
og sæti. þar ein til að gráta. 


Þá dundu við eyra mér dansnótna slög 

með dillandi' og fjöruga valsa; 

Ég heyrði', er ég nær kom, að lék hún 
þau lög, 

sem lifnuðu' af kátínu' og galsa. 


Ég setti mig hjá henni' á sólvermdan stað 
að sjá, hvað til umræðu bæri, 
og stamaði út úr mér einhverju“ um það, 
hve yndislegt kveld þetta væri. 


Í norðrinu bungáði blikandi sær 

og bláfjalla hvíttoppa-röðin. 

Ég sleit upp úr sverðinum sóleyjar tvær 
og: sat við að reyta' af þeim blöðin. 


Og fagurt var kveldið um flóðdjúpsins geim 
og forsæla' und brekkum og hjöllum. 

En stúlkan var fríðust í fegurðarheim 

af fegurðar dætrunum öllum. 

Og mörgum leitst sveinum á meyjuna þá; 
vér mæta-vel allir það skiljum; 

á skipinu yzta við útnesja-tá 

stóð einn hennar kærasti“ á þiljum. 


Hann siglt hafði með hana) um hrannanna 
hyl; 

hún hló þá og spilaði valsa, 

er hvítfreyddar öldurnar hoppuðu til 

og hófust í norðlægum kalsa. 


Á gæðingi annars um eggslétta grund 
hún oftlega' á skeiðspretti þeysti; 

sá þriðji átti gullið og gjöfula lund, 
á gjafirnar sínar hann treysti 


Og ástin in ljúflega' um lífdaga mar 
þeim lýsti, sem stjarna“ yfir honum; 
en alt, sem þeir hreptu á endanum, var 
slík ógrynni“ af táldregnum vonum. 


Ég man, hvað mér þótti hún fjörug og 
frjáls 

og falleg og spaugsöm, en —  prettin, 

og vel fann ég ylinn ins ókyrra báls 

frá augum, sem litW á mig glettin. 


Oft smáfiskar smokra sér hættunum hjá 
í hlénu af árbakka-veggnum, 

og stórriðuð laxanet stöðva ei þá, 

þeir stroka sig möskvana gegn um. 


Og mér, sem nú hvorki' átti fák eða fley 

né fé það, sem nokkurs var metið, 

stóð hreint enginn beygur af blómlegri 
mey — 

ég barasta smaug út um netið. 


Þá dróst yfir nóttin með draumunum ljúf 
með dvalann í blóði og taugum, 

mig dreymdi um hárfléttur, húfu og skúf 
og hvikula leiftrið í augum. 


Effirmæli. 


t; 
ÞorsTEINN SKÚLASON. 
Með andlitið hýrlegt og hreint og bjart 
þú hlóst, því þú sást ekki myrkrið svart, 
sem deyðir ljósið og lífið. 

Af kæti“ og fjöri þú fullur varst, 
sem fjöður á straumi um lífið þú barst, 
ei þyngdi þig þungbæra kiífið. 


Svo glaðan og ánægðan oft sá ég þig, 
að það undraði tíðum stórlega mig 
1ve ati FAR óskert þú áttir. 

Og það var þín andlega sumar-sól, 

er Sál þína vermdi, svo ekkert kól 

af því sem þú missa ei máttir. 


En svo kom fregnin: frostnótt köld 
var fallin á blóm þín og hinsta kvöld, 
sem helkalda húmskugga lagði 

svo langa og dimma á: lífs þins braut, 
að lífsveru þinnar dagsbirtan þraut 

á einu augabragði. 


Og þú varst ungur og þrekstór að sjá, 
og þú barst hraustleikans merki þér á 
og andlega atgervis blæinn; 

til prests þig langaði“ að læra því, 

og lentir svo kyrkjunnar náttmyrkrum í; 
en nú sérðu sannleikans daginn! 


Og nú ertu lagstur á lága döf, 
á líkkistu botninn, — niðri í gröf, 
þú hvílist um aldur og ævi. 

Þú þektir ei mótbyrinn, stritið og stríð, 
þú stóðst aldrei úti' í lífsins hríð 
við áföll á ævinnar sævi. 


Alt lífið á göngu til grafar er; 
á grafar-þakinu upp yfir þér 
á vori mun grasið gróa. 
Svo breiðir á hausti sitt ljósa lín 
á legstað þinn náttúran, móðir þín, 
þá frystir og fer að snjóa. 
"gl. 


El; 


BJÖRG JÓNSDÓTTIR. 


Á björkum er frosthrím og fallinn er snjár 
og fönnin hún hylur þitt leiði, 

en himinsins geimur er bjartur og blár 
með blessaða sólina' í heiði: 

hún skín jafnt á flakandi sálar-sár 

og svellþaktar greinar á meiði. 


Nú ertu" oss horfin, þú hugljúfa snót! 
skjótt huldi þig nóttin in kalda; 
en nú geislar, sálhreini svanni, þér mót 

sú sól yfir nátthafi alda, 
sem leiðir fram blómin af ljósvermdri rót, 
er lífi til eilífðar halda. 


Þín móðir við daganna deyjandi óm 

nú döggvar með tárunum sínum 

ið hljóðlega, ískalda auðnunnar tóm 

á ævinnar stöðvunum þínum, 

þars sorg-þögnin birti sinn bjargþunga dóm 
í brennandi þéttsettum línum. 


Sú sorg er svo kyrleg og kveljandi sár 
með kuldann og skuggana langa; 

hún dregur svo margbrotin minningartár 
um mædda og fölnaða vanga. 

Það lýir að bera mörg lífsþrauta-ár 

þá lífsins er örðugust ganga. 


En aldrei þér grandar nú gaddur og vog 
né gustur af tímanna hjóli; 

þó veturinn kreppi' að með kólgunnar gos 
á kulnuðu jarðlífsins bóli, 

þá býr þú með æskunnar ylríka bros 

í eilífu, friðsælu skjóli. 

Þu léttir oft sár-snauðum bölið í barm 
og blæðandi hlúðir að sárum, 
og ráðviltum aumingjum réttir þú arm 
á raunanna stormvöktu bárum, 
og því ert þú kvödd með svo hjartnæmum 

harm 
og hugvörmum skilnaðar-tárum. 

GUÐRÚN JAKOBSDÓTTIR. 


Kveðið 16. Janúar, er var giftingardagur 
innar látnu. 
Í drunga út við sjónhring þá kvaddi kveld- 
ið sól 
og kuldann haustsins lagði um nakið fold- 


ar-ból, 
í tungls. og sólarlausa og svarta nætur- 
"arma 
féll sorgarmædda lífið með tárin sinna 
harma 


5* 

Ég man, hvað dimma nóttin var hörmu- 
leg og hljóð — 

þá heimilið þitt kvaddir, og sólin kvaddi 
lóð, 

við. hjartað kælu-storma in hrundu skóg- 
lauf blöktu, 

í himinblárri fjárlægð í kulgeim stjörnur 
vöktu. 


Nú ert þú okkur horfin, en merkis-minning 
þín 

á marga horfna daga slær björtum geislum 
sín; 

hvert vinar-orð þitt geymist og vermir 
kulda-hjúpinn, 

hvert vinar-bros þitt stafar á minninganna 
djúpin. 


En hér hjá vinum þínum þú skilur eftir 


skarð. 
Að skammdegisins rökri inn glaði dagur 

varð, 
er þú, sem gleðiljósum þinn lýstir allan 

bæinn, 


varst lífs af himni gengin í kalda dauðans 
æginn. 

Og það er einmitt af því að þennan vetr- 


ardag 

varst þú hjá okkur jafnan með fjöri og 
gleðibrag, 

að þín ég geri minnast Í litlu kveðju- 
ljóði, 

sem líður út í geiminn á djúpu þagnar- 
flóði. 


Þú veitst nú sjálfsagt ekki, hvaða' dagur 
er Í dag, 

ef dagatalið gleymist við lífsins sólar- 
| lag. 

Það gerir heldur ekkert, þó gleymist hverful 
tíðin, 

þó glatist liðnir dagar og háðu lífsins 

stríðin. 


Þér lífið var, sem öðrum, ei alt af vor og 
sól 
né innilegust blíða og hjarta þínu skjól. 
Þín frjálsmannlega hyggjan og skarpa skör- 
ungs-lundin 
við skamt þann varð að una, sem gaf þér 
tómleg stundin. 

Þá mæltir aldrei æðru né hræddist harma- 
sköp, 

þú horfðir beint á lífið með öll þess stjörnu- 
hröp. 

Þær hverfa, gjafir lífsins, sem hjörtun 
veikja“ og særa, 

því hinsta gjöfin tímans er hvíldin langa" 
og væra. 


Og beizk var raunastundin, sem þrengdi 
fast að þér. 

Af þeirri tíð er myndin í huga dregin mér. 

Þú, sjálf á leið til grafar, þinn soninn lát- 
inn kystir, 

og satst með tár í augum, er burt frá þér 
hann mistir. 


Nú hvílist þú hjá honum, og sofðu sætt 
og rótt! 

Þín sakna vinir þínir. Ég býð þér góða nótt, 

og þakka fyrir velgerð og vinsamlega kynn- 
ing. — 

Við vonum hér og trúum og geymum þína 
minning. 
'95. 

EV. 
SIGURLAUG STEFÁNSDÓTTIR. 


Alt breytist. — Þitt stundaglas útrunnið er, 
og aflið úr þrælkunarhaldi. 

Mín andaða systir, ég sé þig ei hér; 

nú sveipar þig helskugginn kaldi. 


Hann byrjaði árdegis bylurinn kífs 

að blása þér napurt um vanga, 

og kalt var þér tíðum í kuldunum lífs 
um klakann og hjarnið að ganga. 


Þinn hrakninga-ferill var sorglega sár, 
— nú segir ei meira frá honum — 

og samferða urðu þín ár og þín tár, 
og útblætt er lífdaga vonum. 


Og nú ertu friðnum þeim fastheldna gift, 
í fullkomnu skjóli hjá dauðum, 

og nú ertu ótryggu athvarfi svift 

og allskonar þungbærum nauðum. 


Þá náttskuggar draga' upp sín nauðungar- 
; flögg, 
og nótt hefir grátið á leiði, 
þú glóir í sólvermdri, drjúpandi dögg 
mót dýrleg vormorguns heiði. 

Þú lætur á blævang í himnanna haf, 
í heildina stóru þú rennur, 

og roðandi geislunum röðulsins =f 

í regnbogans skrauti þú brennnui. 


Þú lifir um eilífð í ljósanna hæð 
svo langt burt frá draummyndum heimsins, 
í lífsgeislahreyfing, í hitamagns æð, 


1 hjartanu eilífa geimsins. 
"94. 


Na 


VIÐ LEIÐI SIGRÍÐAR PÁLSDÓTTUR. 


Hvort er þessi varði, sem verndar hennar 
gröf, 
steinrunnin andvörp af tómleikans töf? 


Einveru-stundanna mæðu-tár og mein 
minning um framliðna höggva ' í kaldan stein. 


En aldrei ið sárasta hjartans hulda kvein 
höggur nokkur meitill inn í kaldan stein. 


Aldrei nokkurt móðurtár marmara í 
sýnt oss getur sorgirnar, sem að búa Í því. 


ir; Í ) þið eð li > 

Því það er alt af eitthvað í insta hugans- 
hring, 

í mannsandsns myrkheim, í mannsins til- 
Í finning, 
sem aldrei kemur fram fyrir augans sjón- 

arhring, 


því það er andans eigin, in insta tilfinning. 


Og þar á hún varða, sem vökva saknaðs-tár 
og ylgeislar verma við vonar morguns-ár. 


Góða hjartað syrgir og gæðaríka sál 
hver sem metur meira manndygðir, en tál. 


Inst í brjóstum tveggja, móður bæði og 
manns, 
í móðurinnar tárum og andvörpunum hans, 


er henni reistur varði, sem vökva sakn- 
aðs-tár 
og ylgeislar verma við vonarmorguns-ár. 


Svo ei er þessi varði, sem verndar hennar 
gröf, 
steinrunnin andvörp af tómleikans töf. 
'98 

Framfíðar-von. 


Það er ekkert sérstaklegt sældarhags-stand, 

þá syrtir að æfinnar logi, 

að skjökta frá blómgrund á brunahrauns 
sand 

með bilaða horgrind í togi, 


sem tannlaus er orðin og hnoti við hætt, 

með hrygglengju meidda af klyfjum, 

því nú er hún, greyskinnið, brömluð og 
bætt 

með bjórþynku strengda að rifjum. 


En bezt er samt áfram að halda, ég hygg, 
og hræðast ei torfæru-gjótur; 
en Vel getur skeð, að hún veltist um hrygg, 
ef vindst henni gigtveikur fótur. 

"98 


Drafna-þina, 


Hvað ætli sé um fyrir nöfnum? 
Hvílíkt ógrynni“ af krunkandi hröfnum ! 

Þeir vita! af maðki í mosaþúfum 
og masknir garga því svo drjúgum. 


Að hafa' að éta, og hvernig þá, 
er hugsun, sem krummana stríðir á. 


En þar verða' ei margra máltíðir jafnar, 
ef maðkarnir verða þar færri en hrafnar. 


En suma vill lánið og lukkan sveipa, 
og listin er fólgin í því að gleypa. 


Að gleypa, já, gleypa — gleypa það mesta — - 
gleypa sem allra stærsta“ og flesta 


maðka, eins fljótt og færið næst, 
er fengsælum hröfnum lukkan stærst. 


Og mosaþúfurnar 

og maðkahrúgurnar 

fylla þá kæti, 

svo kvikum fæti 

þeir hoppa' yfir mosann 
og hirða' ekki um rosann, 
þó fjaðrirnar svigni 

og fiðrið digni. 

„Krunk! krunk! Vér hrafnar í hæstum 
sessum 
nú höfum ráð á möðkum þessum.“ 


Og hrafnagerið það hvirflast í kring. 
Nú halda þeir nafnar sitt árlega þing. 
"98 


Dugqun. 
Oðum skýrist sálar-sjón, 
sjást nú merkin láða; 
biblíuna' og brúar-Jón 
bezt er að láta ráða. 


Nú skal okkar ekkert flón 
eitra verkin dáða, 

ekki gera trúnni tjón, 
traðka' ei fræið sáða. 


Látum alt vort líknar-traust 
lífsblæ hafa nógan — 
Vetur, sumar, vor og haust 
vellum alt af spóann. 


RS )) 

Sendum okkar andans raust 
austnorður um flóann. 
Yrkjum, vöktum endalaust 
akur lífsins frjóan. 


Stöndum allir eins og bjarg 
í okkar heilla-málum; 

það skal verða fjandlegt farg 
fortöpuðum sálum. 


Aldrei hepnast versta varg 
veiði í næstu álum 
meðan leifir sagl og sarg 
svo litlu á skálum. 
"96 


Áiðquð í landafræði. 


Hún vissi um Ísland allmikið, sagði" ún, 
en áherzlumerkið á Heklufræði lagði 'ún. 
Hún hafði um Geysi lesið, því hún var 
skólagengin 
og Hall Cain's Bondman skildi betur enginn. 


a 

En þegar hún vissi, að var ég frá því landi, 
sem var hún mig að fræða' um, svo þýð 


og aðlaðandi, 


þá spurði hún dekursleg, dragmælt og sein: 


you come all the way by a railway 
train?“ 
"98 


Dildiqunnur. 
Reiðgnýr barst að ranni 
og riðið var í hlað. 
Og Flosa vel er fagnað, 
en fár varð hann við það. 
Hann sá, hvað Hildigunni 
úr hugans djúpi rann, 
því hefndar-hvöt með hugraun 
í hennar augum brann. 


Á aðra hönd var ekkjan, 

sem aðal-harminn bar, 

og víg ins göfga, góða 

og gæfa Höskuldar, 

á hina brögð og hreysti, 

svo hætt var lífi manns, 

því vitið hans Njáls það var þar 
og vopnin sona hans. 


nt ; a Est ni É í að á 

Hann sættir sá það bezta 

og sæmra' en morð fyrir morð. 
Til hófs hann hvatti“ að stilla 
og hógvær mælti orð. 

En Hildigunni hatur 

og heift í einu greip; 

en Flosi þétt sat fyrir 

sem fastast við sinn keip. 


En þegar undan eggjun 

og æsing neitt ei lét, 

í stofu gekk hún stúrin 

og stundi við og grét, 

því þungt var henni. Hárið 
strauk hún sér augum frá. 
Þá sást, hve andans orka 

í andlitsdráttum lá. 


Hún brýndi egg í áform 
og odd á skapið sló, 

svo orðin bitu betur 

og blóðug vopnin nóg; 
síns halla hlutar bótum 
hver hugsun eftir beið; 
en ekkja' og einstæðingur 
oft eiga sömu leið. 

„ Víst mundi hefnt þin hafa 
Höskuldur bóndi minn; 

og minna Í illsök átti 

Arnór við föður þinn; 

þó vógu" 'ann þínir bræður 

á þingi, er gegndi verst. 

En nú í sætt og silfri 

þér sæmd vor hugsast mest.“ 


Hvítanessgoðinn hníginn, 
Höskuldar sár og blóð, 

sú heljar hroða-sjónin 

fyri hugskotsaugum stóð — 
það níðings voða-verkið ! 
Við vinar fallins skarð 

hún hafði þor að hefna 
þess, hefnt er síðar varð. 


Fast lagðist harka' og hatur 

í hefndarþrungið skap, 

er hrækti“ á sátt og silfur 

sem svik og smán og tap. 

Og blóð fyrir blóð, kvað heiftin, 
á burt með sáttamál, 

það kararfauska kveinið 

frá kraftatæmdri sál! 

„Fræknleikans firð og bleyði 
ég frá þér við ei bjóst.“ 

Af kaldahlátri hófust 

á Hildigunni brjóst. 

Svo lauk upp klæða: kistu 
og kom með skikkju fljóð. 
Í hana) á hrygðar-stundu 
hún Höskulds þerði blóð. 


Með þessu hugfest hafði 'ún 
að hefndum mætti ná: 

og ef það ekki dygði, 

ei annað ráð var þá. 

Og henni“ á herðar Flosa 
svo Hildigunnur brá. 

Hún slettótt storknu blóði 
og stungin var að sjá. 


„Fyr“ alla Krists þíns krafta 
og kjark og manndóm þinn, 
ég sjálf þig særi' að hefna 
hvers sárs, er bóndi minn 
var særður. Svo til drottins 
Í sorg ég máli skýt. 

ef nú mér viltu neita, 

þig níðing kalla' eg hlýt.“ 

„Köld eru kvenna-ráðin,“ 
hann kvað og litum brá; 

þó fastlyndið hans Flosa 

ei færa hótið má. 

En Héðins hæðni“ á þingi, 
svo hvöss sem eggjar stáls, 
varð eldsins upphafs-neistinn, 
og endir brenna Njáls. 


TÍaufin. 


Öll lauf þessa fjalllausa, frostkalda lands 
nú fölna í haustvinda kælum. 
Í kvöld þau inn síðasta dansa sinn dans, 
því dauðinn er þeim nú á hælum. 

"98 


Dauðinn. 


Stöðvun upp úr rangli' og ruggi, 
Regla föst með sérstakt lag, 
öllum þreyttum aftanskuggi 
eftir heitan þrældómsdag. 

"99 

Ökfóber. 
Að glaumauðgum sumarsins sölum 
og söngríkum smáskóga lundum, 
og glensinu' og góðvina fundum, 
þú svífur frá svalviðris dölum. 
Í loftinu þínu' eg mig lauga 
og logann frá sólinni" í blóðinu slokk; 
Í skjólinu trjástofna-tauga 
sumarsins skilnaðar-skál svo 
glaður og ókvíðinn, barmfylta botns til ég 
drekk. 


Og Október, fulltrúinn frosta, 

þinn feldur er hreggskýja-þilja, 

sem haustið þér keypti, því kosta 

þú kvaðst ei til búnings þíns vilja. 

Nú faðmar þig nötrandi Njóla 

og nóttin er fangsvöl og rennandi blaut; 

nú legst yfir hlíðar og hóla 

hráslaga-kuldinn og myrkurs 

stormkuflinn nærskorni, mold jafnt og mar 
arins skaut. 


Frá regninu' og lauffalli líður 
laðandi, friðandi niður. 

Og helsingja kvakandi kliður, 

þó dimmt sé, ei boðanna biður. 

Og haustið mér hönd sína réttir — 

í hönd mína leggur það næðandi kul, 

og úrig í andlit mér skvettir 

ísköldu dropunum nóttin, 

svalbrjósta, koldimma haustnóttin, draum- 
rík og dul. 


Sko, laufið til dauða síns dansar, 

í drunganum náttkyljan syngur; 

og regnvotir rósanna kransar, 

sem snert hafa frostnætur-fingur, 

þeir visnir á leiðinni liggja 

þess lífs, sem að gladdi þig, víðlenda storð, 

það sýnist þá hálfpartinn hryggja 

að hverfleikinn einsamall varir 

sterkur sem dauðinn og sorgin og almætt- 
is-orð 


Og laufið, sem deyjandi dansar, 

og drunginn, þars náttkyljan syngur, 
og regnvotir rósanna kransar, 

sem snert hafa frostnætur-fingur, 

eru tónar frá titrandi strengjum, 

sem tíminn og eilífðin stemmir og slær. 


KL 


En svalinn frá hugsnjóa-hengjum 
í haustnætur golunni leitar 
að óm þeim, sem átt hafði sumarsins 
blíðasti blær. 
'98 
Hsna-stryk. 
Það varð eins og áður alt hjá honum — 
asna-stryk. 
Örfhentur sáði 'ann ótal vonum, 


uppskar svik. 

Snær. 
Þinn sárasti óvin er sunnanblær, 
við sólskinið gremst þér á vorin. 
Það sem að eftir er af þér, Snær, 
eiga nú pollar og forin. 


Og nýja framrás þinn nafni fann, 
því nú er að byrja hún Harpa. 
Hann seitlar nú útyfir akurinn þann, 
sem umkringir sorphaug Í varpa. 

